La Bibia piemontèisa/Testament Vej/Salm/Salm 123


Salm

123. I vardo an àut anvers al cel 

Ël Salmista, ch’a parla për ël pòpol ëd Nosgnor, an mes a na crisi, a arconòss ch’a dipend mach da Nosgnor.

Càntich ëd pelerinagi. I vardo an àut, anvers al cel, doa ch'it ëstas astà 'n sù tò tròno. Tant coma ij servitor a ten-o j’euj fiss an sle man ëd sò padron, e coma la serventa a ten j’euj fiss an sle man ëd soa padron-a, parèj i tnoma j’euj fiss an sël Signor, nòst Dé, fin ch’a l’àbia pietà ‘d nojàutri. Nosgnor! Àbie pietà ‘d nojàutri, àbie pietà, ch’i n’oma pro d’esse meprisà. Nòstra ànima a në peul pì dle schergne ch'an fà la gent superba, dj’ansolense ‘d coj ch’an mepriso.

Nòte 

Bibia
Testament Vej
Salm